open-index/open-wikipedia-markdown huggingface dataset:
Pramislava (Kėdainiai)

**Pramislava** – buvęs viensėdis Kėdainių rajono savivaldybėje, Aukštųjų Kaplių pietinėje dalyje, prie Obels ir Lankesos santakos (dabar – Bublių tvenkinio).

## Istorija

XX a. pradžioje minimas Pramislavos užusienis, priklausęs Stanislavams.

## Gyventojai

### Žymūs žmonės
* Pramislavoje gimė katalikų veikėja, antikomunistė Adelė Dirsytė (1909–1955). Išlikusi gimtinės sodybvietė.

## Šaltiniai
Pakšteliai (Kėdainiai)

**Pakšteliai** – buvęs kaimas Kėdainių rajone, 5 km į pietvakarius nuo Šėtos, tarp Stašaičių ir Pakščių kaimų, prie Eglyno miško.

## Istorija

1923 m. minimas Pakštelių kaimas (23 gyv.) ir dvaras (25 gyv.).

## Gyventojai

## Šaltiniai
FC Košice

**FC Košice** – Slovakijos futbolo klubas iš Košicės.

## Istorija
FC VSS Košice 2017 m. vasarą komanda išformuota. Paskelbta apie bankrotą.

2018 m. TJ FK Vyšné Opátske ir FK Košice-Barca klubai paskelbė apie susijungimą.

2018–2019 m. tapo Trečios lygos nugalėtojais ir 2019–2020 m. pateko į Antrą lygą.

2021–2022 m. sezone rungtyniavo Antroje lygoje, kurioje iškovojo penktą vietą.

## Rėmimo politika

## Lietuviai
* Eligijus Jankauskas, saugas 2024-

## Sezonai

|}
Šaltiniai: RSSSF duomenų bazė.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Fazıl Say

**Fazylas Sajus** (*Fazıl Say*, g. 1970 m. sausio 14 d.) – Turkijos kompozitorius ir pianistas.

Nuo ankstyvos vaikystės (3 metų) Sajus pradėjo mokytis groti fortepijonu. Įstojęs į Ankaros konservatoriją, 1984 m. parašė savo pirmąją sonatą. Vėliau išvyko į Vokietiją, kur daugiausia ir dirbo, 2005–2010 m. buvo reziduojantis Dortmundo teatro kompozitorius. 2009 m. pristatė savo pirmąją simfoniją („Stambulo simfonija“). 2011 m. įrašė „Mesopotamijos simfoniją“, 2012 m. – „Visatos simfoniją“. Sukūrė keletą oratorijų, koncertų klarnetui, styginių kvartetui, trimitui, sonatų fortepijonui ir klarnetui, taip pat sukūrė džiazo kompozicijų, įvairių kompozitorių interpretacijų fortepijonu (Bethoveno, Mocarto, Skarlačio, Geršvino, Čaikovskio ir kt.), muzikos turkų filmams.

Fazylo Sajaus kūrybai būdingas ekspresyvumas, gausi orkestruotė, šokių, rapsodijos bruožai, gausiai naudojami tradiciniai rytų instrumentai (nėjus, darbuka, kudiumas ir kt.). Nemaža savo kūrinių paskyrė rytų mistinei literatūrai (Omarui Chajamui, alevių poetui Muhjidinui Abdaliui ir kt.).

2013 m. dėl viešo pasisakymo, pašiepiančio islamą, Fazylas Sajus Stambulo teismo buvo nuteistas 10 mėn. įkalinimo bausme lygtinai.

## Šaltiniai

## Nuorodos
* Turkų pianistas ir kompozitorius Fazil Say, Modus, lrt.lt
John Luther Adams

**Džonas Liuteris Adamsas** (*John Luther Adams*, g. 1953 m. sausio 23 d.) – Jungtinių Amerikos Valstijų kompozitorius.

Kilęs iš Misisipės valstijos. 1973 m. baigė studijas Kalifornijos menų institute. Vėliau tapo gamtosaugos aktyvistu, 1975 m. išvyko į Aliaską, o nuo 1978 iki 2014 m. ten gyveno nuolat. 1982–1989 m. grojo timpanais ir perkusija Feirbankso simfoniniame orkestre bei Arkties kameriniame orkestre.

Džonas Liuteris Adamsas kuria įvairių žanrų muziką – filmams, vaikų teatrams, rašo kūrinius vokalui, orkestrui, akustiniams instrumentams, elektronikai. Ryškus jo muzikos bruožas – Aliaskos garsovaizdžiai, gamtos, tradicinių šiaurės kultūrų garsų motyvai. Didelio pasisekimo sulaukė 2013 m. sukurta orkestrinė kompozicija – „Tapti vandenynu“ (*Become Ocean*). Už ją Adamsas apovanotas Pulicerio ir „Grammy“ apdovanojimais.

## Šaltiniai

## Nuorodos
* John Luther Adams gamtos persmelkta muzika. Modus, lrt.lt
Salaspilio koncentracijos stovykla

**Salaspilio koncentracijos stovykla** () – Trečiojo Reicho koncentracijos stovykla, įkurta 1941 m. Salaspilyje. Nacistinės okupacijos metais stovykloje kalėjo 22-23 tūkstančiai žmonių, nužudyta apie 2000.

## Šaltiniai
FC Petržalka

**Bratislavos futbolo klubas „Petržalka“**, o trumpai **Bratislavos „Petržalka“** bei **FC „Petržalka“**– Slovakijos futbolo klubas iš Petržalkos (Bratislava).

## Istorija
2014 m. buvo įkurta **Petržalka Akadémia**. 2017 m. vasarą pasivadino FC Petržalka (Football Club Petržalka).

2021–2022 m. sezone rungtyniavo Antroje lygoje, kurioje iškovojo aštuntą vietą.

## Sezonai
; FC Petržalka

|}
Šaltiniai: RSSSF duomenų bazė.

## Taip pat skaitykite
* FC Petržalka 1898

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Šanchajaus bokštas

**Šanchajaus bokštas** (, ; pažodž. *Šanchajaus centro pastatas*) – dangoraižis, stovintis Ludziadzui finansų ir prekybos zonoje, Pudonge, Šanchajuje. Tai antras aukščiausias pastatas pasaulyje pagal architektūrinę viršūnę, po Burj Khalifa.

Suprojektuotas tarptautinės architektų firmos „Gensler“. Dangoraižio statybos atsiėjo 2,4 mlrd. JAV dol. Pastato savininkas – Šanchajaus miesto valdžia. Greta stovi Jin Mao Tower ir Shanghai World Financial Center dangoraižiai. Pastato daugiapakopė konstrukcija suprojektuota taip, jog galima būtų kuo efektyviau vartoti elektros energiją. Pastato paskirtis įvairi; viso devynios zonos, skirtos biurams, mažmeninei prekybai ir laisvalaikiui.

## Architektūra
Šanchajaus bokštą suprojektavo amerikiečių architektų firma „Gensler“, o architektų komandai vadovavo Šanchajaus architektas Jun Xia. Gensler Šanchajaus biure dirbo ir lietuvių architektas Mindaugas Skrupskelis vėliau publikavęs keletą straipsnių apie šio pastato architektūrą. 

Dangoraižio konstrukciją sudaro devyni cilindrinės formos statiniai, sukrauti vienas ant kito. Iš viso pastatas turi 128 aukštus, kuriuos visus supa vidinis stiklo fasado sluoksnis. Tarp pastarojo ir išorinio sluoksnio, besisukančio spirale pastatui laipsniškai kylant aukštyn, įrengtos devynios vidaus zonos su viešosiomis erdvėmis lankytojams. Kiekviena iš šių devynių zonų turi po atriumą su įrengtais sodais, kavinėmis, restoranais ir prekybinėmis patalpomis bei atsiveriančia miesto panorama.

Pastato konstrukcijoje naudojamas skaidrus fasadas yra unikali dizaino savybė, mat daugumoje pastatų paprastai būna tik vienas fasadas su atspindinčiu stiklu šilumos pasisavinimui sumažinti, tačiau Šanchajaus bokšto dvigubo stiklo sluoksnis pašalina tokio poreikio būtinybę.

## Išnašos
Shanghai Daily

**Shanghai Daily** () – dienraštis anglų kalba, leidžiamas Šanchajuje, Kinijoje. Įsteigtas 1999 m., pirmasis leidimas išėjo tų pačių metų spalio mėn. Laikraščio savininkas – „Wenhui-xinmin United Press Group“. Tai vienintelis angliškas laikraštis, leidžiamas septynias dienas per savaitę žemyninėje Kinijoje.

Pagrindinę laikraščio skaitytojų auditoriją sudaro Šanchajuje gyvenantys emigrantai, atvykstantys užsieniečiai, daugiausia užsienio investuotojai ir turistai bei vietiniai darbuotojai, mokantys anglų kalbą. Laikraštį taip pat skaito daugelis Kinijos studentų, norėdami pagilinti savo anglų kalbos žinias.

Laikraščio straipsniuose skaitytojams pateikiamos Šanchajaus naujienos ir aktualijos vyriausybės politikos, ekonomikos ir visuomenės bei kultūros, pramogų ir sporto temomis.

Laikraštis turi internetinę versiją, programėlę. Jam priklauso gyvenimo būdo svetainė www.iDEALShanghai.com.

## Išnašos

## Nuorodos
* Oficiali svetainė
Tilžės–Stalupėnų geležinkelis

**Tilžės–Stalupėnų geležinkelis** – 1435 mm vėžės 76,2 km ilgio geležinkelio linija, jungusi Tilžę su Stalupėnais. Tai buvo paskutinė iš keturių plačiojo geležinkelio linijų, sujungusių Tilžę su kitais Rytų Prūsijos miestais.

## Istorija

1892 m. nutiesti Tilžės–Ragainės ir Stalupėnų–Pilkalnio ruožai, 1893 m. – Pilkalnio–Rautenberkio ruožas. 1894 m. linijos tiesimas užbaigtas, sujungus Ragainę su Rautenberkiu. Priklausė valstybiniam geležinkelių tinklui, buvo įrengtos 8 stotys (Giršūnų, Ragainės, Klapatų, Naujininkų, Rautenberkio, Šorelių, Pilkalnio ir Žvyrgalių) ir 6 stotelės. 1940 m. iš Tilžės į Stalupėnus kursavo 5 poros traukinių per parą, dar 3 poros traukinių kursavo iš Stalupėnų į Pilkalnį.

1945 m. per karo veiksmus smarkiai apgadintas. Po karo naudotas ribotai ir tik krovinių transportui. Šiuo metu didesnė linijos dalis užkonservuota, naudojamas tik nedidelis ruožas nuo Tilžės iki statomos Baltijos atominės elektrinės (nuo 2014 m. jėgainės statyba sustabdyta).

## Šaltiniai
Q1

**Queensland Number One**, sutrump. **Q1** – dangoraižis Gold Koste, Kvinslande. Aukštis – 322 m. Šis dangoraižis yra pats aukščiausias pastatas Australijoje bei pietų pusrutulyje ir iki 2011 m. buvo pats aukščiausias gyvenamosios paskirties pastatas, kol jį aplenkė „The Marina Torch“ dangoraižis Dubajuje, JAE. 

Q1 oficialiai atidarytas 2005 m. Statybos atsiėjo apie 225 milijonus JAV dolerių. Pastatą sudaro 78 aukštai: pirmajame aukšte įsikūrusios komercinės patalpos, likusią dalį dangoraižio užima biurai bei gyvenamoji erdvė.

Pastato dizainą įkvėpė 2000 m. Sidnėjaus olimpinių žaidynių deglas, o pavadinimas suteiktas siekiant pagerbti 1920 m. olimpinių žaidynių irklavimo komandą.

## Galerija

Image:Q1 Q Deck day.JPG
Image:Q Deck Day z.JPG
Image:Q1 qdeck night.JPG
Image:q deck day 4.JPG
File:Surfers Paradise Dec 2013.JPG
Islamšahras

**Islamšahras** () – miestas Irane, Teherano provincijoje, 12 km į pietvakarius nuo Teherano, jo aglomeracijoje. Miesto ribose yra Teherano Imamo Chomeinio tarptautinis oro uostas, praeina Teherano–Bandar Sirafo plentas, yra geležinkelio stotis. Žemės ūkio produktų perdirbimas. Prekiaujama apylinkėse auginamais kviečiais, miežiais, cukriniais runkeliais, vynuogėmis, daržovėmis.

Islamšahras patenka į 20-uką didžiausių šalies miestų.

## Šaltiniai
Jasudžas

**Jasudžas** () – miestas Irano pietvakariuose, Zagroso kalnuose; Kohgilujės ir Bojerahmedo provincijos centras. Vystoma cukraus, pašarų, cemento, plytų, naftos perdirbimo pramonė, tradicinė kilimų, mozaikų, krepšių gamyba. Veikia Jasudžo medicinos universitetas (įsteigtas 1990 m.), krašto muziejus.

Dauguma miesto gyventojų – luriai.

## Šaltiniai
Čongmingas

**Čongmingas**, **Čongmingdao**, anksčiau ***Čungmingas*** () – aliuvinė sala Jangdzės estuarijoje, prie Rytų Kinijos jūros, Šanchajaus teritorijoje. Po dirbtinės plėtros XX a. sala tapo antra didžiausia žemyninėje Kinijoje, po Hainano. Kartu su netoliese esančiomis Čangsingo ir Hengšos salomis administraciškai sudaro miesto Čongmingo rajoną.

Verčiamasi žvejyba, žuvų apdorojimu, amatais; auginami ryžiai, daržovės, sojos, vilnamedžiai, cukranendrės, tekstilės pramone.

## Geografija
Salos ilgis iš vakarų į rytus siekia 80 km, iš šiaurės į pietus – 13–18 km, bendras plotas – 1267 km². Apie 650 000 gyventojų (2005 m.). Kadangi sala susiformavo iš upių nuosėdinių sąnašų, joje nėra pastebimų iškilimų; vidutinis salos aukštis virš jūros lygio siekia 3–4 m. Sala apsaugota pylimais nuo potvynių. 

## Istorija
Anksčiau, apie VII a., šioje vietoje, prie Jangdzės žiočių, buvo susiformavusios dvi aliuviškos salos: Šišadao ('Vakarų smėlio sala') ir Dongšadao ('Rytų smėlio sala'). XVII amžiuje abi salos susijungė į vieną, pavadintą Čongmingdao. 

## Šaltiniai
Gražina (poema)

**„Gražina“** () – epinė Adomo Mickevičiaus poema, išleista 1823 m. lenkų kalba Vilniuje. Kūrinyje pasakojama apie mitinę Lietuvos kunigaikščio Liutauro žmoną Gražiną, kuri didvyriškai žūsta kovoje prieš kryžiuočius.

## Istorija

„Gražiną“ Adomas Mickevičius parašė 1822 m. vasarą atostogaudamas Vilniuje. Adomo Mickevičiaus draugas poetas Antoni Edward Odyniec tvirtina, kad autorius suteikė Gražinai savo mylimosios kaunietės Karolinos Kowalskos bruožų. Lenkų ir lietuvių kultūrose vėliau plačiai prigijusį kūrinio herojės vardą sukūrė pats Mickevičius, pasitelkęs būdvardį *graži*.  Lenkų rašytojas Christien Ostrowski teigia, kad poema įkvėpė 1831 m. sukilimo didvyrę Emiliją Pliaterytę.

## Siužetas

Poemos veiksmas prasideda Naugarduko pilyje, į kurią naktį atvyksta kryžiuočiai susitarti su kunigaikščiu Liutauru dėl bendros kovos prieš kunigaikštį Vytautą. Pranešti kunigaikščiui apie nelauktus svečius siunčiamas senas gerbiamas karys Rimvydas. Liutauras Rimvydui papasakoja savo planą kartu su kryžiuočiais užimti Vytautui priklausantį Lydos miestą. Liutauras pavydi Vytautui jo šlovės, valdžios ir turto. Rimvydas supranta, kad Liutaurą nuo sąjungos su kryžiuočiais gali atkalbėti tik jo žmona Lydos kunigaikščio dukra Gražina, kuri yra Liutauro patarėja, turinti jam didelę įtaką. Gražinai irgi nepavyksta įtikinti vyro nepradėti brolžudiško karo. Kai Liutauras užmiega, kunigaikštienė liepia kryžiuočių pasiuntiniams nešdintis, tačiau jų komtūras Ditrychas Halštarkas fon Kniprodė pažada atkeršyti. Gražina sužino apie planuojamą kryžiuočių puolimą ir apsirengusi savo vyro šarvais išjoja su kariuomene į mūšį. Liutauras pabudęs viską supranta ir pats išskuba į mūšį, tačiau nespėja apginti savo žmonos – ją mirtinai sužeidžia kryžiuočiai. Kai uždegamas laidotuvių laužas su Gražinos palaikais, kunigaikštis Liutauras šoką į jį ir pranyksta dūmuose.

## Leidimai

Poema ne kartą versta į lietuvių kalbą.
1899 m. išleistas Jr. Jono vertimas „Diedai ir Grażina“. 1955 m. pasirodė Justino Marcinkevičiaus vertimas, kuris vėliau ne kartą leistas pakartotinai.

## Kultūrinė įtaka

1884 m. Krokuvos parke „Planty“ buvo pastatytas marmurinis paminklas Gražinai.

Pagal poemą „Gražina“ 1933 m. kompozitorius Jurgis Karnavičius sukūrė operą „Gražina“.

## Šaltiniai

## Nuorodos
* Poemos tekstas lenkų kalba su Jan Tysiewicz pratarme, iliustracijomis ir vertimais į prancūzų bei anglų kalbas, išleistas Paryžiuje 1859 metais.  Google books preview.
* Poemos tekstas lenkų kalba su paieškos galimybe http://swarzedz.pbp.poznan.pl/Cyfrowa/Grazyna.pdf 
* Poemos vertimas į šiuolaikinę lietuvių kalbą http://www.šaltiniai.info/files/literatura/LG00/Adomas_Mickevi%C4%8Dius._Poemos_(Gra%C5%BEina,_Ponas_Tadas,_Konradas_Valenrodas).LG4803.pdf
Fatima

**Fatima** gali reikšti:
* Fatima bint Muhamed – VII a. islamo religijos asmenybė, Mahometo duktė, Ali žmona ir šiitų imamų Hasano ir Huseino motina.
* Fatima – piligriminis miestelis vidurio Portugalijoje. Kaimas pavadintas XII amžiaus maurų princesės vardu ir nuo 1917 metų tapo viena didžiausių piligrimystės vietų pasaulyje kaip Marijos šventoji žemė.
Loterija

**Loterija**  () – organizuotas žaidimas iš pinigų ar daiktų pagal nusipirktus bilietus ar kita tvarka. Skiriama momentinė ir tiražinė loterijos. Rengia valstybės, savivaldos, komercinės, labdaros ir kitos organizacijos. Dalis surinktų lėšų panaudojama įvairiems visuomeniniams tikslams, paramai, labdarai.

Didžiausios pasaulyje organizuojamas loterijos: „Mega Millions“, „Powerball“, „EuroMillions“, Eurojackpot, "Vikinglotto"“.

## Lietuvoje
1990 m. Lietuvos tautinis olimpinis komitetas pradėjo organizuoti pirmąją Lietuvos istorijoje momentinę loteriją „Olimpas“. 1992 m. jis įsteigė loterijų organizavimo bendrovę „Olifėja“.

2023 m. sausio 1 d. Lietuvoje įsigaliojo naujas įstatymas pagal kurį loterijoje negali dalyvauti jaunesni negu 18 metų amžiaus asmenys.

## Išnašos
Dangaus jautis

**Dangaus jautis** – būtybė Mesopotamijos mitologijoje. Apie šį jautį pasakojama tiek šumerų poemoje „Gilgamešas ir dangaus jautis“, tiek babiloniečių Gilgamešo epe (šeštojoje lentelėje).

Pasakojama, kad deivė Ištarė (Inana) iš tėvo Anu pareikalavusi dangaus jaučio, norėdama sugriauti Uruko miestą. Deivė užsirūstinusi, kuomet Gilgamešas neatsakęs į jos meilinimąsi. Dangaus jautis pasižymėjęs didžiule griaunamąja jėga ir sukėlęs plataus masto nuniokojimą. Galiausiai didvyris Gilgamešas, padedamas Enkidu, jautį užmušęs. Anot Gilgamešo epo, Gilgamešas pristatęs aliejaus sklidinus jaučio ragus „asmeniniam dievui Lugalbandai patepti“.

Dangaus jautis atitinka Tauro žvaigždyną. Pasakojimas apie tai, kaip Enkidu sviedė į Ištarę jaučio šlaunį, interpretuojamas kaip bandymas paaiškinti, kodėl žvaigždyno kontūre nėra įžvelgiamas jaučio pasturgalis.

Kai kurie tyrinėtojai dangaus jautį tapatina su Ereškigalės vyru Gugalana, minimu pasakojime „Inanos nužengimas į požemio pasaulį“.

## Šaltiniai
Netis

**Netis** – požemio pasaulio vartų sargas Mesopotamijos mitologijoje. Minimas poemoje „Inanos nužengimas į požemio pasaulį“ ir babiloniečių užkalbėjimuose.

Kaip pasakojama minėtoje poemoje, Inana beldžiasi į požemio pasaulio vartus, šaukdama Nečiui, kad ją įleistų. Nečiui paprašius paaiškinti, kodėl ji prašosi įleidžiama, Inana nurodo atvykusi dalyvauti svainio Gugalanos laidotuvėse. Netis tolesnių nurodymų nueina pasiklausti požemio pasaulio valdovės Ereškigalės (Inanos sesers), paaiškina jai, kad Inana turinti visus *[[Me (mitologija)|me]]*. Įtūžusi Ereškigalė paliepia Nečiui užrakinti visus septynis požemio pasaulio vartus. Tuomet Inanai leidžiama įeiti, tačiau prie kiekvienų vartų ji turinti nusimesti vieną apdarą. Netis Inanai paaiškina, kad „tokie yra požemio pasaulio keliai“. Galiausiai Inana lieka nuoga ir netenka visų savo galių.

## Šaltiniai
Nadžafabadas

**Nadžafabadas** () – miestas vidurio Irane, Isfahano provincijoje, Zagroso kalnų papėdėje, vakarinis Isfahano priemiestis; šahrestano centras. Miesto apylinkėse auginami javai, granatmedžiai, migdolai, vynuogės. Audžiami tradiciniai kilimai. Veikia Islamo laisvojo universiteto padalinys. Išlikusi Septynių Charuno bokštų tvirtovė (dabar – laisvalaikio zona).

## Šaltiniai
Tat tvam asi

**Tat tvam asi** ( – „tat tu esi“) – vienas iš svarbiausių vedantos teiginių (mahavakjų), kuriuo apibrėžiamas santykis tarp individo ir absoliuto.

Pirmąkart šis teiginys paminėtas Čandogja Upanišadoje, datuojamoje apie 600 m. pr. m. e. *Tat tvam asi* neretai pakartojamas šeštajame minėtos Upanišados skyriuje, kuomet mokytojas Udalaka Arunis aiškina savo sūnui aukščiausiosios realybės (brahmano) prigimtį. Skirtingos vedantos mokyklos (daršanai) šį teiginį aiškina savaip. Advaita vedantoje aiškinama, kad „Tat“ atitinka brahmaną, absoliutą, amžinąjį, nekintamąjį, o *tu* – atmaną (negimstančią, nemirštančią, absoliučiąją sąmonę, kuri pranoksta bet kokį dvylipumą ir kūniškumą). Taigi, atmanas ir brahmanas yra tapatūs. *Tat tvam asi* buvo vienas iš kertinių advaitos vedantos mokyklos atstovo Šankaros doktrinos teiginių.

## Šaltiniai
Šahre Kordas

**Šahre Kordas** () – miestas vidurio Irane, 90 km į pietvakarius nuo Isfahano, Zagroso kalnų rytiniuose šlaituose; Čaharmahalio ir Bachtiarijos provincijos centras. Tai aukščiausiai iš visų šalies provincijų centrų įsikūręs miestas. Plentas į Isfahaną, yra oro uostas. Vystoma statybinių medžiagų, maisto (vaisių perdirbimo) pramonė, audžiami kilimai, apylinkėse auginami vaismedžiai. Veikia Šahre Kordo (įkurtas 1947 m.), medicinos mokslų universitetai. Miesto apylinkės pasižymi vaizdinga gamta, yra Bardeho slidinėjimo kurortas.

Šahre Korde gyvena bachtiarai, persai ir kaškajai.

Miesto pavadinimas dabar reiškia „kurdų miestas“, bet pirminis vietovardis buvo Dežgordas („didvyrio tvirtovė“). Vėliau dėl arabizacijos pavadinimas išsikraipė.

## Galerija

Jam'e Mosque of Shahrekord 13970529 18.jpg|Didžioji mečetė
Shahrekord 3693036.jpg|Naktinis Šahre Kordo reginys
Shahrekord Bazaar 13970717 08.jpg|Šahre Kordo turgus
دانشگاه ازاد شهرکرد.jpg|Šahre Kordo universitetas


## Šaltiniai
Raseinių evangelikų liuteronų senosios kapinės

**Raseinių evangelikų liuteronų senosios kapinės** – istorinės, neveikiančios kapinės Raseiniuose, Liuteronų gatvėje. Jos įsikūrusios apie 2 km į šiaurės vakarus nuo miesto centro, link Paraseinio kaimo, 0,45 km į šiaurę nuo kelio . Šalia stovi sena sodyba, apylinkėje statosi naujakurių sodybos.

2016 m. pavasario talkoje kapinės buvo sutvarkytos. Raseinių krašto ateities sąjūdžio „Rasai" visuomenininkai ir kiti piliečiai, ne vien liuteronai, iškirto ir išrovė sužėlusius krūmokšnius, surinko šakas, nuvalė apsamanojusius antkapius, supureno kai kurių neprižiūrimų kapų žemę. 

Evangelikų liuteronų bendruomenės senųjų kapinių ir Pirmojo pasaulinio karo vokiečių karių kapų kompleksas nuo 2017 m. paskelbtas vietinės reikšmės istorijos paminklu. Vertingųjų savybių pobūdis: dailės (lemiantis reikšmingumą, tipiškas), istorinis (lemiantis reikšmingumą, tipiškas) ir memorialinis (lemiantis reikšmingumą, svarbus).

## Kapinių paminklai

Kapinės užima 5710 m² plotą. Yra išlikę padrikai išsidėsčiusių įvairių mažosios kraštovaizdžio architektūros statinių ir vaizduojamojo meno formų (ar jų fragmentų), antkapių su XIX pab. – XX a. pr. įrašais. Teritorijoje stovi kalto ir lieto metalo antkapiniai kryžiai su akmeniniais postamentais ir memorialiniais įrašais vokiečių kalba, nukryžiuotuojo ir angelų skulptūrėlės, kapai su profiliuotais antkapiniais apvadais, antkapinės ažūrinės tvorelės. 

Karių kapų plote palaidoti  Vokietijos imperijos kariai, tačiau jų skaičius nežinomas. Kapinių sklype stūkso masyvus, tašyto granito blokelių paminklas,  susidedantis iš laiptuotų formų dviejų tarpsnių cokolio ir obelisko. Obeliską puošia reljefiniai kalavijas ir kryžius, granitinė plokštė su 1915 m. įrašu. Aplink jį išsidėstę 78 standartiniai betoniniai kryželiai su vokiškais įrašais. 

## Liuteronai Raseiniuose

1554 m. Raseinius valdant Bilevičiams čia jau vyko evangelikų liuteronų pamaldos. 1818 m. pastatyta medinė evangelikų liuteronų bažnyčia. 1862 m. Raseiniuose buvo 150 liuteronų, o visoje apylinkėje – 372 liuteronai. 1923 m. parapijai priklausė 600 parapijiečių. Sovietmečiu, nuo 1953 m., parapijos veikla buvo nutrūkusi.

## Šaltiniai
Čongmingas (rajonas)

**Čongmingas** () – Šanchajaus rajonas, esantis šiaurėje. Čongmingo rajoną administraciškai sudaro trys lygumų aliuvinės salos Čongmingas, Čangsingas ir Hengša, išsidėsčiusios prie Jangdzės žiočių, į šiaurę nuo Šanchajaus pusiasalio. Po didžiulių žemės plėtros projektų XX a. pagrindinė Čongmingo sala tapo antra didžiausia žemyninėje Kinijoje, po Hainano. Čongmingas laikomas paskutine palyginti nepaliesta Šanchajaus miesto teritorija. Plotas 1411 km², gyventojų apie 700 000 (2010 m.).

## Istorija
Anksčiau, apie VII a., šioje vietoje, prie Jangdzės žiočių, buvo susiformavusios dvi aliuvinės salos: Šišadao ('Vakarų smėlio sala') ir Dongšadao ('Rytų smėlio sala'). 705 m. Šišadao saloje buvo įkurta gyvenvietė, kuriai suteiktas Čongmingo pavadinimas. Dėl Jangdzės patvinimų salų skaičius, plotas ir forma laikui bėgant nuolat keitėsi. 

Valdant Mingų dinastijai, XIV a., Čongmingui suteiktas apskrities statusas. Čia ėmė kurdintis atvykėliai iš Šanchajaus pusiasalio, pradėję kultivuoti medvilnės laukus. Buvo pradėta vystyti tekstilės pramonę.

1681 m. sujungus daugiau kaip 30 bankų buvo suformuota dabartinė Čongmingo sala.

1958 m. gruodį teritorija prijungta prie Šanchaujaus miesto. Po plataus masto melioracijos darbų XX a. 7-jame ir 10-ajame dešimtmečiuose, ypatingai prie šiaurinių ir rytinių salos krantų, Čongmingo salos plotas padvigubėjo.

## Ekonomika
Čongmingo rajone vystoma laivų statyba, uosto pramonė.

## Išnašos
Masdžede Soleimanas

**Masdžede Soleimanas** () – miestas pietvakarių Irane, Chuzestano provincijoje, į šiaurės rytus nuo Ahvazo, Zagroso kalnų vakariniuose šlaituose. Veikia oro uostas. Masdžede Soleimanas yra didelis naftos ir gamtinių dujų gavybos centras, veikia naftos perdirbimo įmonė, naftotiekis į Abadaną (nutiestas 1909–1910 m.). Apylinkėse yra zoroastrų šventyklos liekanos.

## Istorija
1908 m. prie Mesdžed Soleimano, bachtiarų žemėse atrasti pirmieji naftos telkiniai Artimuosiuose Rytuose. Miestas ėmė augti kaip naftos gavybos centras.

## Sportas
* Masdžede Soleimano futbolo klubas „Nafta“, o angliškuose šaltiniuose  *„Naft Masjed Soleyman FC“* ().
* Namų rungtynes žaidžia „Behnam Mohammadi“ stadione, kuris talpina 8 tūkst. žiūrovų.

## Šaltiniai
Budaeršas

**Budaeršas** () – miestas centrinėje Vengrijoje, Budapešto priemiestis.

## Istorija
1236 m. paminėtas pirmą kartą rašytiniuose šaltiniuose kaip Eršas (**Örs**).

Nuo Austrijos imperijos laikų mieste gyvena vokiečių bendruomenė, kuri miestą vadina savaip, Vuderšu (**Wudersch**).

## Žymūs žmonės
* Imre Ritter (g. 1952), matematikas, auditorius ir mokesčių sistemos žinovas.
* József Seregi (g. 1939), skulptorius ir keramikas.
* Margit Vanek (g. 1984), sportininkas.

## Sportas
* Budaörsi SC (futbolo klubas);
* „Árok utcai pálya“ stadionas, kurio talpa 1 200 žiūrovų.

## Šaltiniai
Čakvaras

**Čakvaras** – miestas centrinėje Vengrijoje, Fejėro medėje.

## Istorija
Ši vietovė viduramžiais priklausė Čakvarų giminei, kuri čia pasistatė rūmus.

## Sportas
* Csákvári TK (futbolo klubas);
* „Tersztyánszky Ödön Sportközpont“ stadionas, kurio talpa daugiau nei 2 000 žiūrovų.

## Miestų partnerystė
*  Piurbaumas, Vokietija
*  Pleješi de Žosas, Rumunija

## Galerija

Esterházy-kastély a park felől.JPG|
Csákvár Esterházy-kastély.jpg|
Esterházy-kastély parkja1.JPG|
Csákvár, csíkvarsai láprét.jpg|
Gessner-ház.jpg|
Loportorony.jpg|


## Nuorodos
* Miesto svetainė
Duna Aszfalt TVSE

**Duna Aszfalt TVSE** – Vengrijos futbolo klubas iš Tisakėčkės.

## Istorija
;Tiszakécske FC
* 1993-1996: Tiszakécskei Futball Club
* 1996-1997: Tiszakécske FC-Eurobusz
* 1997-1999: Tiszakécske FC
* 1999: Komanda išformuota, o klubas likviduotas.

1997/1998 m. NB I pirmenybėse liko penkioliktoje vietoje ir po sezono iškrito iš jų. Galiausiai, komanda buvo išformuota, o klubas likviduotas.

; Duna Aszfalt TVSE
2015 m. įkurtas naujas klubas. Dabartinis klubas kartais vadinamas Tiszakécske FC.

2022–2023 m. sezone liko vienuoliktoje vietoje.

## Pasiekimai
**NBII:**
? vieta: 2020/21

## Sezonai

|}
* Šaltiniai: RSSSF duomenų bazė.

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* Oficiali klubo svetainė
* SOCCERWAY
* Transfermarkt
* Globalsportsarchive
FC Ajka

**Ajkos futbolo klubas**, arba trumpiau **Ajkos FC** – Vengrijos futbolo klubas iš Ajkos.

## Istorija
Klubo ištakos siekia 1923 m. Nuo 2019–2020 m. sezono rungyniavo NB II.

2022–2023 m. sezone Antroje lygoje liko trečioje vietoje.

## Stadionas
Namų rungtynes žaidžia „Varosi“ sporto centro stadione (), Ajkoje.

## Sezonai

|}
* Šaltiniai: RSSSF duomenų bazė.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Gabrielės Petkevičaitės-Bitės atminimo medalis Tarnaukite Lietuvai

**Gabrielės Petkevičaitės-Bitės atminimo medalis „Tarnaukite Lietuvai“** – Lietuvos Seimo valdybos 2011 m. įsteigtas apdovanojimas. Juo pagerbiama rašytojos, visuomenės veikėjos Gabrielės Petkevičaitės-Bitės viso gyvenimo veikla, minint jos 150-ąsias gimimo metines, siekiant skatinti visuomenės pilietiškumą, tautinę savimonę ir kultūrinį sąmoningumą. Skiriamas Lietuvos ir užsienio valstybių piliečiams, bendruomenėms, juridiniams asmenims. 

Medalio „Tarnaukite Lietuvai“ autorius – skulptorius Alfridas Pajuodis. Iškilmingas laureatų apdovanojamas vyksta kasmet kovo 30 d., Gabrielės Petkevičaitės-Bitės gimimo dieną, Panevėžyje. Medalį ir jo liudijimą teikia Seimo Pirmininkas arba jo paskirtas asmuo. 

Kasmet skiriami ne daugiau kaip keturi apdovanojimai už kiekvieną žemiau nurodytą veiklą.:
* parlamentarizmo tradicijų puoselėjimą, pilietiškumo ir demokratijos skatinimą;
* filantropinę veiklą;
* savanorystės kultūros sklaidą Lietuvoje;
* aktualią tautinę publicistiką.

2019 m. įteikta 16 apdovanojimų.

## Šaltiniai

## Nuorodos

* G. Petkevičaitės-Bitės atminimo medalio „Tarnaukite Lietuvai“ laureatai
* G. Petkevičaitės-Bitės atminimo medalio „Tarnaukite Lietuvai“ teikimo nuostatai
Mahavakja

**Mahavakja** ( – „didysis teiginys“) advaita vedantos filosofijoje – svarbiausias vedų teiginys, nusakantis brahmano ir žmogaus esybės (atmano) tapatumą. Išskiriamos keturios mahavakjos, paimtos iš Upanišadų, kurių kiekviena priskiriama atitinkamai Vedai:

* Aitarėja Upanišadoje, *[[Pradžnaman Brahma]]* – „Sąmonė yra brahmanas“;
* Brihadaranjaka Upanišadoje, *[[Aham Brahman asmi]]* – „Aš brahmanas esmi“;
* Čandogja Upanišadoje, *[[Tat tvam asi]]* – „Tat esi tu“;
* Mandūkja Upanišadoje, *[[Ajam atman Brahman]]* – „šita patybė – brahmanas“.

## Šaltiniai
Semnanas

**Semnanas** () – miestas Irane, 216 km į pietryčius nuo Teherano, Elburso kalnų pietinėje papėdėje; provincijos centras. Per Semnaną eina Teherano–Mašchado geležinkelis ir plentas, yra tarptautinis oro uostas. Vystoma mašinų ir įrengimų (autobusų, automobilių, dviračių), metalo apdirbimo (vamzdžių, profilių), statybinių medžiagų (cemento), chemijos (natrio karbonato), tekstilės, maisto pramonė, tradicinis kilimų audimas. Miesto apylinkėse yra gipso, ceolito, bentonito, geležies rūdos kasyklų, auga granatmedžių, medvilnės, graikinių riešutų, baklažanų, bulvių pasėliai. Veikia Semnano (įkurtas 1974 m.), medicinos mokslų universitetai, kitos aukštosios mokyklos.

Svarbiausi istoriniai statiniai – didžioji mečetė (X–XI a.), Semnano tvirtovės vartai (XVIII–XX a.), imamo mečetė, kelių šiitų imamų palikuonių (imamzadė) mečetės, keletas turgų, miesto sodas.

Mieste vyrauja persų etninis pogrupis semnaniai.

## Istorija
Semnanas buvo žinomas Achemenidų laikais (558–336 pr. m. e.). Vėliau suklestėjo Partų imperijos laikais. 427 m. Semnaną sugriovė seldžiukai. Vėliau miestas nukentėjo nuo Abasidų valdymo ir mongolų antpuolių. Kadžarų laikais mieste pradėta plėtoti pramonė, pastatyta daug vertingų statinių.

## Galerija

دروازه ارک سمنان - panoramio.jpg|Semnano tvirtovės vartai
مسجد شاه سمت چپ.jpg|Šacho mečetė
میدان معلم سمنان - panoramio.jpg|Miesto gatvė


## Šaltiniai
Ruth Chepngetich

**Rut Čepngetič** (g. 1994 m. rugpjūčio 8 d.) – Kenijos lengvaatletė, kuri specializuojasi ilgų nuotolių bėgime. Pasaulio čempionė. 2019 m. pasiektas asmeninis rekordas maratone (2:17:08) buvo trečias greičiausias laikas istorijoje.

## Biografija
2017 m. laimėjo Stambulo maratoną. 2018 m. pasaulio pusės maratono bėgimo čempionate užėmė 13 vietą bei pelnė sidabrą moterų komandinėje įskaitoje kartu su Kenijos nacionaline komanda. 2019 m. Dubajuje pasiektas asmeninis rekordas maratone (2:17:08) buvo trečias greičiausias laikas istorijoje. 2019 m. Pasaulio lengvosios atletikos čempionate pelnytas auksas maratono rungtyje.

## Nuorodos
* IAAF svetainėje
Budapesti SC

**Budapešto SC** arba pilnu pavadinimu **Budapesti Sport Club** – buvęs Vengrijos futbolo klubas iš Budapešto.

## Istorija
Klubas įkurtas 1900 m. Komanda išformuota 1905 m. 

## Pasiekimai
* **NB 1**:
:ketvirtoji vieta: 1902 m.

## Sezonai

|}
* Šaltiniai: RSSSF duomenų bazė.

## Išnašos

## Nuorodos
* [ ]
Rose Chelimo

**Rouz Čelimo** (g. 1989 m. liepos 12 d.) – Bahreinui atstovaujanti natūralizuota Kenijos lengvaatletė, kuri specializuojasi ilgų nuotolių bėgime. Pasaulio čempionė.

## Biografija
2016 m. atstovavo Bahreinui 2016 m. vasaros olimpinėse žaidynėse, kuriose užėmė 8 vietą maratono rungtyje. 2017 m. Pasaulio lengvosios atletikos čempionate pelnė aukso medalį ir pirmą kartą tapo pasaulio čempione. 2018 m. Azijos žaidynėse pelnė aukso medalį. 2019 m. Pasaulio lengvosios atletikos čempionato sidabro medalio laimėtoja.

## Nuorodos
* IAAF svetainėje
Műegyetemi AFC

**Műegyetemi AFC** arba pilnu pavadinimu **Műegyetemi Atlétikai és Football Club** – buvęs Vengrijos futbolo klubas iš Budapešto.

## Istorija
Klubas įkurtas 1897 m. Komanda dalyvavo 1901 m. aukščiausioje lygoje, bet po keturių rungtynių pasitraukė.
### pavadinimų kaita
*1897-1903: Műegyetemi FC
*1903-1951: Műegyetemi AFC
*1951-1954: Dísz FSE
*1954-1955: Budapesti Haladás
*1957-2012: Műegyetemi Atlétikai és Football Club
*2012–iki šiol: Műegyetemi Atlétikai és Football Club EEDA

## Pasiekimai
* **NB 1**:
:ketvirtoji vieta: 1901 m.

## Sezonai

|}
* Šaltiniai: RSSSF duomenų bazė.

## Išnašos

## Nuorodos
* RSSSF duomenų bazė
Andrius Bautronis

**Andrius Bautronis** (g. 1987 m. sausio 27 d. Vaisodžių k., Alytaus raj.) – pedagogas, Raseinių rajono visuomenės ir politikos veikėjas, buvęs Raseinių meras 2019–2023 m.

## Biografija

1994-2004 m. mokėsi Alytaus rajono Vaisodžių pagrindinėje mokykloje. 2004-2007 m. mokėsi barmeno-padavėjo specialybės Alytaus profesinio rengimo centre.

2006-2011 m. įgijo istorijos mokytojo profesiją Šiaulių universitete. 2014 m. šiame universitete suteiktas edukologijos magistro laipsnis.

2007-2018 m. dirbo istorijos mokytoju Ariogalos gimnazijoje, Juodaičių pagrindinėje mokykloje. 2016 m. įgijo mokytojo metodininko kvalifikaciją.

2009-2019 m. buvo Raseinių rajono kultūros centro meno vadovas, dirbantis Butkiškėje.

A. Bautronis, Tėvynės sąjungos – Lietuvos krikščionių demokratų partijos Raseinių skyriaus pirmininkas, 2019 m. buvo išrinktas Raseinių rajono savivaldybės meru. Jis antrajame rinkimų ture 55,50 proc. rinkėjų balsų prieš 42,81 proc. nugalėjo socialdemokratą Edmundą Jonylą. 

## Visuomeninė veikla

2014 m. dalyvavo projekte „Misija Sibiras“. 2015 m. tapo Lietuvos šaulių sąjungos Vytauto Didžiojo 2–osios rinktinės Ariogalos kuopos šaulių vadu. Nuo 2018 m. – Lietuvos politinių kalinių ir tremtinių sąjungos narys.

## Įvertinimas

* 2014 m. Gabrielės Petkevičaitės-Bitės atminimo medalis „Tarnaukite Lietuvai“
* 2016 m. Raseinių rajono savivaldybės atminimo ženklas „Žemaitis“ už lietuvių tautos kultūros, paveldo ir tautiškumo puoselėjimą

## Šaltiniai

## Nuorodos

* Biografija (''raseiniai.lt'') 
* Biografija (kandidato anketa ''vrk.lt'')
* Nevadovėlinis istorijos mokytojas – ekspedicijos į Sibirą dalyvis, šaulys Andrius Bautronis
Helalia Johannes

**Helalija Johanes** (g. 1980 m. rugpjūčio 13 d.) – Namibijos lengvaatletė, kuri specializuojasi ilgų nuotolių bėgime. Olimpietė, pasaulio čempionato prizininkė. Daugkartinė šalies nacionalinių rekordų gerintoja.

## Biografija
2008 m. atstovavo Namibijai 2008 m. vasaros olimpinėse žaidynėse, kuriose užėmė 40 vietą maratono rungtyje. 2011 m. Afrikos žaidynių bronzos medalininkė. 2012 m. vasaros olimpinėse žaidynėse pagerino savo asmeninį rekordą ir užėmė 12-ą vietą. 2016 m. vasaros olimpinėse žaidynėse užėmė 56-ą vietą. 2018 m. Sandraugos žaidynių čempionė. 2019 m. Pasaulio lengvosios atletikos čempionato bronzos medalio laimėtoja.

## Nuorodos
* IAAF svetainėje
Terézvárosi TC

**Fővárosi TC** arba **Terézvárosi TC**– buvęs Vengrijos futbolo klubas iš Budapešto.

## Istorija
Klubas įkurtas 1902 m. **[[Fővárosi TC]]**.

1904 m. dalyvavo aukščiausios lygos pirmenybėse. 

1905 m. buvo patekę į kyšininkavimo skandalą.

Futbolo komanda išformuota 1932 m. Po Antrojo pasaulinio karo trumpam atkurtas, bet vėl išformuotas 1949 m.

### Pavadinimų kaita
*1902-1909: Fővárosi Torna Club
*1909-1926: Terézvárosi Torna Club

## Sezonai
; Fővárosi TC, nuo 1904 m.

|}
;Terézvárosi TC, nuo 1909 m.

|}

## Išnašos

## Nuorodos
* RSSSF duomenų bazė
Typographia SC

**Typographia SC** arba **Typographia Sport Club** – buvęs Vengrijos futbolo klubas iš Budapešto.

## Istorija
Klubas įkurtas 1903 m. Nuo 1905 m. dalyvavo aukščiausios lygos pirmenybėse. 

Futbolo komanda išformuota 1909 m. Vėliau atkurtas (data nežinoma). Būta virtinės susijungimų su kitais klubais.

Apie 1960 m. komanda išformuota. 

### Pavadinimų kaita
*1903–1909: Typographia Sport Club
*1909: išformuota komanda
*?-1934: Typographia FC
*1934–1944: Typographia Nyomda Torna Egylet
*1944–1945: Nyomdász NSE
*1945–1950: Typographia Nyomda Torna Egylet
*1948: susijungė Compactor SC
*1950: susijungė Állami Nyomda
*1950–1951: Tipográfia Állami Nyomda
*1951: susijungė Kőbányai Lombikba
*1951–1952: Állami Nyomda SK
*1952–1953: Szikra Állami Nyomda
*1953: susijungė Óbudai Szikrával
*1953–1954: Budai Szikra
*1954–1957: Szikra Állami Nyomda
*1957: atsiskyrė nuo Budapesti Szikrából
*1957–?: Typographia TE

## Sezonai
; Typographia SC, nuo 1906 m.

|}
* Šaltiniai: RSSSF duomenų bazė.

## Išnašos

## Nuorodos
* RSSSF duomenų bazė
Budapesti MÁVAG SK

**MÁVAG SK** arba **Budapesti MÁVAG Sport Kör**– buvęs Vengrijos futbolo klubas iš Budapešto.

## Istorija
Klubas įkurtas 1910 m. 1959 m. susijungė su kitu klubu.

### Pavadinimų kaita
*1910-1932: MÁV Gépgyári Sport Kör
*1932-1951: MÁVAG Sport Kör
*1951-1956: Vasas MÁVAG Sport Kör
*1956-1959: Budapesti MÁVAG
*1959: susijungė Vasas Ganzvagon

## Sezonai
; MÁVAG SK, nuo 1917 m.

|}
* Šaltiniai: RSSSF duomenų bazė.

## Išnašos

## Nuorodos
* RSSSF duomenų bazė
Sabaria FC

**Sabaria** arba **Sabaria Szombathely**– buvęs Vengrijos futbolo klubas iš Sombathėjaus.

## Istorija
Klubas įkurtas 1912 m. 1949 m. susijungė su kitais klubais ir nustojo gyvuoti kaip savarankiškas klubas.

### Pavadinimų kaita
*1912-1912: Szombathelyi Acél
*1912-1913: Szombathelyi Iparosok Kereskedők és Munkások TK
*1913-1926: Szombathelyi Athletikai Klub
*1926-1929: Sabaria Labdarúgók Szövetkezete
*1929-1932: Sabaria Football Club
*1932-1945: Szombathelyi FC
*1945-1946: Barátság Szombathelyi AK
*1946-1949: Szombathelyi AK
*1949: susijungė su Szombathelyi Bőrgyár ir Szombathelyi Textil

## Sezonai
; Sabaria, nuo 1926 m.

|}
* Šaltiniai: RSSSF duomenų bazė.

## Išnašos

## Nuorodos
* magyarfutball.hu
Australijos moterų softbolo rinktinė

**Australijos moterų softbolo rinktinė** – komanda, atstovaujanti Australijai tarptautinėse moterų varžybose. 

## Dalyvavimas čempionatuose
### Olimpinės žaidynės

## Nuorodos
* Oficiali svetainė
Somogy FC

**Somogy** arba pilnu pavadinimu **Somogy Kaposvar** – buvęs Vengrijos futbolo klubas iš Kapošvaro.

## Istorija
Klubas įkurtas 1926 m. Komanda išformuota 1936 m. 

## Pasiekimai
* **NB 1**:

## Sezonai

|}
* Šaltiniai: RSSSF duomenų bazė.

## Išnašos

## Nuorodos
* RSSSF duomenų bazė
Fővárosi TK

**Fővárosi TK** arba **Fővárosi Testedzők Köre** – buvęs Vengrijos futbolo klubas iš Budapešto.

## Istorija
Klubas įkurtas 1909 m. 1922 m. susijungė su kitu klubu.

1926 m. buvo įkurtas naujas klubas.

Futbolo komanda išformuota 1949 m. 

### Pavadinimų kaita
*1909-1949: Fővárosi Testedzők Köre
*1922: susijungė su Acél Torna Egylet
*1926: įkurtas naujas klubas Zuglói VII. Kerületi AC tapo Turul FC. 
*1949: susijungė su Magyar Acél SE

## Sezonai
; Fővárosi TK, nuo 1916 m.

|}
* Šaltiniai: RSSSF duomenų bazė.

## Išnašos

## Nuorodos
* [ ]
Zavitinskas

**Zavitinskas** () – miestas Rusijoje, Amūro srityje, 162 km į rytus nuo Blagoveščensko, netoli Zavitajos upės; rajono centras. Yra Zavitajos geležinkelio stotis prie Transsibiro geležinkelio, apylinkėse praeina „Amūro“ plentas. Verčiamasi daugiausia geležinkelio vagonų krovimu.

## Istorija

1906 m. įkurta Zavitajos gyvenvietė, 1914 m. atidaryta geležinkelio stotis. Nuo 1936 m. – miesto tipo gyvenvietė, nuo 1954 m. – miestas.

## Šaltiniai
Enugis

**Enugis** – dievas Mesopotamijos mitologijoje. Laikytas atsakingu už kanalus ir pylimus, taip pat sietas su požemio pasauliu. Žinomas Enugio epitetas „didžiųjų dievų kanalų inspektorius“. Tėvas – Enlilis arba Enmešara, sutuoktinė – Nanbigalė. Manoma, kad Enugis ir Gugalana (Ereškigalės pirmasis vyras) gali būti ta pati dievybė. Panašias funkcijas turėjo ir dievas Enkimdu, tačiau šis, skirtingai nei Enugis, nebuvo siejamas su požemio pasauliu.

## Šaltiniai
Zavodoukovskas

**Zavodoukovskas** () – miestas Rusijoje, Tiumenės srityje, ~100 km į pietryčius nuo Tiumenės, prie Uko upės (Tobolo intakas); rajono centras. Pro miestą eina Jekaterinburgo–Tiumenės–Omsko plentas ir Transsibiro geležinkelio ruožas. Mašinų gamybos, statybinių medžiagų, maisto pramonė. Yra Šv. Jurgio cerkvė.

## Istorija

1729 m. minimas Ukovskajos kaimas. 1740–1744 m. pastatyta spirito distiliacijos gamykla. 1787 m. gyvenvietė pradėta vadinti Zavodoukovsku. 1910 m. gyvenvietę pasiekė geležinkelis. 1960 m. suteiktos miesto teisės.

## Šaltiniai
Zavolžskas

**Zavolžskas** ( 'Užvolgis') – miestas Rusijoje, Ivanovo srityje, Volgos (Gorkio tvenkinio) kairiajame krante, priešais Kinešmą; rajono centras. Geležinkelio stotis (prie linijos į Pervušiną), tiltas į Kinešmą. Yra chemijos gamykla (gaminami dažikliai), tekstilės, maisto, statybinių medžiagų, medienos apdirbimo pramonė. Veikia meno ir krašto muziejus, yra astronomo Fiodoro Bradychino dvaro sodybos liekanos, 1778 m. pastatyta Švč. Viešpaties Apsireiškimo cerkvė.

## Istorija

XVII a. minimas Vladyčnojės (arba Bogojavlenskojės) kaimas. XIX a. pastatytas popieriaus fabrikas, 1871 m. – sieros rūgšties gamykla. 1934 m. sujungus kelias gyvenvietės sudaryta Zavolžjės miesto tipo gyvenvietė, kuri 1954 m. pertvarkyta į Zavolžsko miestą.

## Šaltiniai
Zavolžė

**Zavolžė** () – miestas Rusijoje, Žemutinio Naugardo srityje, 55 km į šiaurės vakarus nuo Žemutinio Naugardo, Gorkio tvenkinio pakrantėje, priešais Gorodecą (jo rajone). Iki miesto ateina elektrinio geležinkelio linija iš Žemutinio Naugardo, praeina Žemutinio Naugardo–Ivanovo plentas. Mašinų (variklių, vikšrinių vilkikų), metalo apdirbimo, baldų, medienos apdirbimo, tekstilės, stiklo pramonė. Yra Šv. Trejybės cerkvė (nuo 2007 m.).

## Istorija

Zavolžė pradėjo kurtis 1947 m., statant Gorkio HE užtvanką. 1948 m. atvestas geležinkelis. 1964 m. suteiktas miesto statusas.

## Šaltiniai
Mažieji Varnininkai

**Mažieji Varnininkai** (, nuo 1938 m. *Seidlershöhe*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities teritorijoje, 7 km į pietryčius nuo Pilkalnio, 11 km į šiaurę nuo Stalupėnų, prie Lobinio upelio.

## Istorija

Pirmąkart paminėtas 1564 m. kaip nuo Varnininkų kaimo atskirtas naujakurio Rimkaus ūkis. 1580 m. jau minimas kaip Mažieji Varnininkai. Smarkiai nukentėjo nuo 1709–11 m. maro: 1719 m. iš 45 buvusių sodybų net 35 buvo tuščios. Po maro atkelta kolonistų – daugiausia zalcburgiečių. 1734 m. iš 24 šeimų 6 buvo lietuviškai kalbančios (*I.Gudsentis, L.Gudsentis, Jessatis, Kowaitis, Bekropies, Ruddatis*).

Iki 1723 m. priklausė Ragainės valsčiaus šaltyšiaus administruojamai Užpjaunių seniūnijai (vok. *Uschpionsches Schulzenamt*), 1723–1818 m. – Įsruties apskrities Diržkiemio valsčiui, 1818–1945 m. – Pilkalnio apskričiai ir 1874 m. įsteigtam Varnininkų valsčiui. Nuo 1874 m. iki Pirmojo pasaulinio karo Mažuosiuose Varnininkuose rezidavo valsčiaus viršaitis.

Iki 1863 m. priklausė Pilkalnio evangelikų liuteronų parapijai, vėliau – Varnininkų parapijai (parapijos centras – Didžiuosiuose Varnininkuose).

Po 1945 m. kaimas išnyko. Nuo 1946 m. Nesterovo rajono, vėliau Krasnoznamensko rajono Dobrovolsko kaimo gyvenvietės teritorijoje.

## Gyventojai

## Šaltiniai
Zavidovo rezervatas

**Zavidovo mokslinis bandomasis rezervatas** () – saugoma gamtos sritis Rusijoje, Maskvos ir Tverės srityse, ~150 km į šiaurės vakarus nuo Maskvos. Įsteigtas 1929 m. kaip medžioklės draustinis, 1971 m. pertvarkytas į mokslinį bandomąjį rezervatą.

Rezervatas apima Volgos aukštupio žemumą. Svarbiausios upės – Šoša, Lama, Jauza. Gausu ežerų, pelkių, apima dalį Ivankovo tvenkinio. Būdingi šlapi, užpelkėję miškai – beržynai, pušynai, eglynai, alksnynai, drebulynai. Rezervate sutinkamos retos, nykstančios augalų ir gyvūnų rūšys. Sutinkami briedžiai, pilkieji ir baltieji kiškiai, rudieji lokiai, lapės, stirnos, lūšys, šernai, žebenkštys, šermuonėliai, įveisti taurieji ir dėmėtieji elniai, bebrai. Tarp paukščių sutinkami kurtiniai, tetervinai, jerubės, gausu įvairių ančių rūšių.

Zavidovo rezervato teritorija buvo medžioklės plotas, čia medžiodavo Leninas. Vėliau čia buvo TSRS nomenklatūros medžioklės plotai, čia būdavo atvežami apsilankyti užsienio šalių vadovai. Dabar čia įsikūrusi Rusijos prezidento rezidencija „Rusia“.

## Šaltiniai
Petras Kisielius

**Petras Kisielius**:

* Petras Kisielius (1902) - Lietuvos savanoris
* Petras Kisielius (1917) - gydytojas, visuomenės veikėjas
Raseinių evangelikų liuteronų bažnyčia

**Raseinių evangelikų liuteronų bažnyčia** – buvę evangelikų liuteronų parapijos maldos namai Raseiniuose, nugriauti sovietmečiu, 1953 m. Senoji parapijos bažnyčia stovėjo ties Vytauto Didžiojo g. 13 (dabar veikia vaistinė).  Parapijoje yra apie 100 narių. Ją aptarnauja atvažiuojantis kunigas Arvydas Malinauskas. 

Yra Raseinių evangelikų liuteronų senosios kapinės.

## Maldų salė

Nuo evangelikų liuteronų parapijos atsikūrimo pradžios 2001 m. parapijiečiai maldai pradėjo rinktis Raseinių stačiatikių cerkvėje, Vytauto Didžiojo g. 12, gavę vietos kunigo ir vyskupo sutikimą. Čia tikintieji renkasi maždaug kartą per mėnesį bei per didžiąsias šventes. Viena iš cerkvės erdvių (priešinga nuo ikonostaso) pritaikoma liuteroniškoms apeigoms, sustačius čia saugomus suolus, dievo stalą, paruošus kitus reikmenis. Skambinama vienu iš dviejų cerkvės bokšte kabančių varpų.

## Istorija

Evangelikų liuteronų parapija Raseiniuose įsteigta 1816 m. Medinė parapijos bažnyčia pastatyta 1818 m. Iš likviduoto vienuolyno žemių 1853 m. rusų valdžia liuteronų parapijai paskyrė žemės sklypą. Vėliau jai atiteko nebaigta statyti karmelitų bažnyčia. Ji buvo perstatyta į liuteronų bažnyčią ir 1862 m. pašventinta. 

1862 m. Raseiniuose buvo 150 liuteronų, apylinkėse – 372 liuteronai. Iki 1920 m. parapija neturėjo savo kunigo, todėl buvo aptarnaujama atvažiuojančių kunigų, o jiems nesant dvasiniuose reikaluose pagelbėjo vietos kantoriai. 

1919 m. gegužės 16 d. kilęs gaisras sunaikino 5 parapijai priklausančius pastatus. Amerikos vokiečių imigrantų Misūrio sinodas (), gavęs pagalbos prašymą iš Raseinių kantoriaus Korio, bažnyčiai skyrė 13 890 markių. Buvo priimta ir daugiau aukų, atstatyta mokykla, kantoratas. 

1923 m. atidaryta parapinė mokykla, kurioje mokėsi 25 vaikai. Parapijai tuo metu priklausė 600 parapiječių. Pamaldos buvo laikomos lietuviškai ir vokiškai. 1933 m. Raseinius  aptarnavo Skirsnemunės-Žvyrių parapijos kunigas Jekelis. 

1953 m. Raseinių bažnyčia sovietų valdžios nutarimu buvo nugriauta. Parapijos veikla nutrūko, vykdavo tik atskiros maldos tikinčiųjų namuose.

2001 m. įvyko atkuriamosios Raseinių parapijos pamaldos. 

## Šaltiniai

## Nuorodos

* Raseinių evangelikų liuteronų parapija
Christian Coleman

**Kristianas Koulmanas** (gimė 1996 m. kovo 6 d.) – JAV lengvaatletis, kuris specializuojasi sprinto rungtyse. Pasaulio čempionas ir rekordininkas.

## Biografija
2015 m. Panemerikos jaunimo čempionato bronzos medalininkas 100 m bėgime. 2016 m. pateko į JAV nacionalinę estafetės komandą 2016 m. vasaros olimpinėse žaidynėse. Coleman bėgo atrankinėse estafetės bėgimuose, bet finaliniame ketverte nestartavo. 2017 m. Pasaulio lengvosios atletikos čempionate pelnė du sidabro medalius individualioje 100 m rungtyje ir estafetinėje 100 m rungtyje. 2018 m. pasiekė pasaulio rekordą 60 m bėgime uždarose patalpose. Tais pačiais metais tapo šios rungties pasaulio čempionu. 2019 m. Pasaulio lengvosios atletikos čempionate pirmą kartą tapo pasaulio 100 m bėgimo čempionu.

2019 m. Coleman diskvalifikuotas dėl dopingo vartojimo. 

2022 m. pasaulio uždarų patalpų lengvosios atletikos čempionate iškovotas sidabras 60 m distancijoje.

## Nuorodos
* Christian Coleman IAAF svetainėje
Tajay Gayle

**Tadžėjus Geilas** (gimė 1996 m. rugpjūčio 2 d.) – Jamaikos lengvaatletis, kuris specializuojasi šuolio į tolį rungtyje. Pasaulio čempionas.

## Biografija
2018 m. Sandraugos žaidynėse užėmė 4-ą vietą. 2019 m. laimėjo sidabrą Panamerikos žaidynėse.

2019 m. Pasaulio lengvosios atletikos čempionate pasiekė asmeninį rekordą (8,69 m) ir pirmą kartą tapo pasaulio čempionu.

## Nuorodos
* Tajay Gayle IAAF svetainėje
Divanija

**Divanija** arba ***ad Divanija*** () – miestas vidurio Irake, 160 km į pietus nuo Bagdado, prie Eufrato intako atšakos Hilos; Kadisijos muchafazos centras. Pro miestą eina Bagdado–Basros geležinkelis ir plentas. Vystoma tekstilės pramonė, aliuminio lydymas, amatai (odos, vilnos, metalo dirbinių gamyba). Apylinkėse auginami javai (ypač ryžiai), datulės, vynuogės. Divanijoje veikia žemės ūkio institutas.

## Sportas
* Al-Diwaniya FC (futbolo klubas);
* Divanijos (al-Divanijos) stadionas.

## Šaltiniai